آذربایجانلی شاعر، یازیچی، ژورنالیست حبیب ساسانیان (یاکاموز) ۱۹۷۵-جی ایلده مغانین خوروزلو بؤلگهسینده گوللوبولاق کندینده آنادان اولوب. او، آذربایجان-ارمنیستان محاربهسینده ارمنیلرین ایشغالچی سیاستینی پیسلدیی اوچون حاضردا تبریز محکمهسینین قراری ایله تبریز زیندانیندا ساخلانیلیر.
کولت. آذ گونئیلی شاعر حبیب ساسانیانین (یاکاموز) شعیرینی تقدیم ائدیر:
بیر نفر یوخ سیغینام عشقینه من دالدالانام
منه پای دوشموش ازلدن، اریییب اوددا یانام
بختیمین کور دویونون اللشیرم بلکه آچام
نه بیلیم، بلکه ده نحس گونده منی دوغموش آنام!
حیاتین گؤیلرینی قارا بولودلار بورودو
اولمادی خوش کئچه بیر گون، نه روا غمده یانام؟
من بوتون عمرومو ائل آرزولاریندا ساوودوم
قوجا اولسام دا، ائل عشقیله یئنه بیر جاوانام.
هره بیر سئوگینین عشقینده گؤزوندن یاش آلیر
من ده بیر سئوگی واریم، حاضیرام اوغروندا یانام
منی ائللر قیناسا، دؤنمرم ایلقاریمدان
اولا بیلسین بو یولومدا، قیریلام یا، جالانام
آنا تورپاق، آنا دیلی سئوگیلی یاریمدی منیم
یاکاموز، فخر ائلییر، من بو ائله قوربان اولام.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab